โบรกชี้ AAV ไตรมาส 1 กำไรแตะ 177 ล้าน รับผู้โดยสารฟื้น เคาะเป้า 3.14 บ.
โบรกคาด AAV ไตรมาส 1/66 โชว์กำไรแตะ 177 ล้านบาท ฟื้นตามการท่องเที่ยวและการเปิดประเทศของจีนไที่ได้กลับไปเปิดเส้นทางบินอีกครั้ง แนะนำ “ซื้อ” ราคาเป้าหมาย 3.14 บาท
โบรกคาด AAV ไตรมาส 1/66 โชว์กำไรแตะ 177 ล้านบาท ฟื้นตามการท่องเที่ยวและการเปิดประเทศของจีนไที่ได้กลับไปเปิดเส้นทางบินอีกครั้ง แนะนำ “ซื้อ” ราคาเป้าหมาย 3.14 บาท
3 พ.ค. 2566

บริษัทหลักทรัพย์ฟิลลิป (ประเทศไทย) จำกัด (มหาชน) ระบุในบทวิเคราะห์ว่า บริษัท เอเชีย เอวิเอชั่น จำกัด (มหาชน) หรือ AAV  คาดไตรมาส 1/2566 กำไรสุทธิ 177 ล้านบาท เพิ่มขึ้น 107.5% เมื่อเทียบกับช่วงเดียวของปีก่อน แต่อาจลดลง 94.3% จากไตรมาสก่อนหน้า
ทั้งนี้เป็นผลมาจากผู้โดยสารและรายได้/ตั๋วที่สูงขึ้น คาดรายได้ 9,323 ล้านบาท  เพิ่มขึ้น 421.9% เมื่อเทียบกับช่วงเดียวของปีก่อน และเพิ่มขึ้น12.8% จากไตรมาสก่อน และจากผู้โดยสารเพิ่มขึ้น 215.9% เมื่อเทียบกับช่วงเดียวของปีก่อน และเพิ่มขึ้น12.8% จากไตรมาสก่อน เป็น 4.58 ล้านคน ส่วนรายได้/ตั๋วคาดทรงตัวจากไตรมาสก่อน แต่เพิ่มขึ้น 62.4% เมื่อเทียบกับช่วงเดียวของปีก่อน และรายได้เสริม/คนที่ 360 บาท  เพิ่มขึ้น 66.6% เมื่อเทียบกับช่วงเดียวของปีก่อน และเพิ่มขึ้น 1.4% จากไตรมาสก่อน จากความต้องการเดินทางที่เพิ่มขึ้นและการเปิดบินระหว่างประเทศ
โดยมี load factor ที่ 92% ต้นทุนคาดเพิ่มขึ้น97.1% เมื่อเทียบกับช่วงเดียวของปีก่อน ตามเที่ยวบินที่เพิ่มขึ้นรวมถึง SG&amp;A คาด +61.2% จากค่าใช้จ่ายขายที่เพิ่มขึ้นเป็นหลัก ทำให้ขาดทุนจากการดำเนินงานดีขึ้นจากไตรมาสก่อน และจากงวดเดียงของปีก่อนที่ 157 ล้านบาท  เงินบาทแข็งค่าคาดบันทึกกำไร Fx ที่ 422 ล้านบาท จึงพลิกมีกำไรสุทธิ ส่วนกำไรสุทธิที่ลดลงจากไตรมาสก่อน หลัก ๆ มาจากกำไร Fx ที่ลดลงจากไตรมาส 4/2565 ที่กำไร Fx ที่ 3,712 ล้านบาท
นอกจากนี้ จากการที่จีนกลับมาเปิดประเทศ ทาง AAV ได้กลับไปบินใน 13 เส้นทางในปีนี้ ซึ่งเป็นปัจจัยหนุนในช่วงที่เหลือ รวมทั้งจะเปิดเส้นทางบินใหม่ 7 เส้นทางใน 7 ประเทศ และไตรมาส 4/2566 เครื่องบินจะกลับมาบินได้หมดที่ 53 ลำ จากไตรมาส 1/2566 ที่ 45 ลำ ทำให้ไไม่ต้องแบก fix cost เครื่องบินที่ยังไม่ทาการบิน
ดังนั้นแนะนำ “ซื้อ” ราคาเป้าหมาย 3.14 บาท